Kognitiv adfærdsterapi (forkortes KAT) er den mest anerkendte form for psykoterapi både i Danmark og resten af verden på internationalt plan. Kognitiv adfærdsterapi bygger på det forhold, at tanker, følelser, adfærd og kropslige signaler indbyrdes påvirker hinanden i skabelsen og opretholdelsen af den psykiske tilstand. Uafhængig forskning har gentagene gange påvist, at kognitiv adfærdsterapi er den mest effektive metode til behandling af en lang række psykiske lidelser og problematikker, her iblandt specifikke fobier. Hos fobibehandling.dk har vi specialiseret os i behandlingen af fobier ved hjælp af evidensbaseret kognitiv adfærdsterapi med en kontrolleret eksponeringsfase. Det er et behandlingsforløb, der baserer sig på videnskabeligt underbyggede metoder og tilpasses den enkelte fobiker. Det er den metode som Sundhedsstyrelsen anbefaler, da det er den mest effektive og samtidig har de bedste langtidsvirkninger. Du kan læse mere om det her.